ai4bharat/Pralekha huggingface dataset:
سماجی انصاف اور تفویض اختیارات کی وزارت
معذور افراد کی شمولیت کے لئے ان کی صلاحیتوں پر توجہ مرکوز کرنا ضروری ہے: ڈاکٹر وریندر کمار
مدھیہ پردیش کے اندور میں آج دو روزہ حساس پروگرام کا انعقاد کیا گیا
آج  بریلینٹ کنونشن سنٹر، اندور، مدھیہ پردیش میں ایک دو روزہ حساس پروگرام کا انعقاد کیا گیا۔ اس پروگرام کا مقصد ریاستوں/ مرکز کے زیر انتظام علاقوں کے افسران کو معذور افراد سے متعلق حقوق  ایکٹ کی دفعات اور اس کے تحت بنائے گئے قواعد کے نفاذ میں ان کے کردار اور ذمہ داریوں کے بارے میں حساس بنانا اور حکومت کے پروگرام کو فروغ دینا ہے۔
اس پروگرام کا افتتاح سماجی انصاف اور تفویض اختیارات کے مرکزی وزیر ڈاکٹر وریندر کمار نے سماجی انصاف اور تفویض اختیارات کے مرکزی وزیر مملکت جناب رام داس اٹھاولے اور محترمہ پرتیما بھومک کی موجودگی میں کیا۔ 4 ریاستوں/ مرکز کے زیر انتظام علاقوں یعنی دہلی، گوا، اڈیشہ اور پنجاب کے وزراء اور 18 ریاستوں/ مرکز کے زیر انتظام علاقوں کے سینئر افسران نے اس پروگرام میں شرکت کی۔
وزیر اعظم کی قیادت میں دیویانگ جن کی ہمہ جہت ترقی کے لیے حکومت کے مختلف اقدامات اور پروگراموں پر روشنی ڈالی۔ انہوں نے زندگی کے تمام پہلوؤں جیسے تعلیم، کھیل، فنون لطیفہ، موسیقی وغیرہ میں دیویانگ جنوں کی صلاحیتوں کو اجاگر کیا اور ان کے لیے سازگار ماحول پیدا کرنے کو کہا۔ انہوں نے ریاستوں/ مرکز کے زیر انتظام علاقوں کو دیویانگ جن کے تئیں مثبت رویہ اپنانے کے لیے مل کر کام کرنے کا مشورہ دیا۔ انہوں نے کہا کہ مدھیہ پردیش کے گوالیار میں 171 کروڑ روپے کی تخمینہ لاگت سے دیویانگ کھیل کیندر قائم کیا جا رہا ہے۔ رواں مالی سال میں سنٹر کے شروع ہونے کا امکان ہے۔ سینٹر میں معذور کھلاڑیوں کو تربیت دینے کے لیے جدید ترین سہولیات میسر ہوں گی تاکہ وہ قومی/بین الاقوامی فورمز پر مقابلہ کر سکیں۔
مرکزی وزرائے مملکت جناب رام داس اٹھاولے اور محترمہ پرتیما بھومک نے بھی ریاستوں/ مرکز کے زیر انتظام علاقوں کے ساتھ اپنے خیالات کا اظہار کیا اور ان پر زور دیا کہ وہ معذور افراد کو بااختیار بنانے اور ان کی شمولیت کے لیے مرکزی حکومت کے ساتھ مل کر کام کریں۔
معذور افراد کو بااختیار بنانے کے محکمے کے تحت کام کرنے والے مختلف قومی ادارے، خود مختار ادارے اور مرکزی سیکٹر کے سرکاری ادارے بھی اپنے پروگرام/ خدمات کا اشتراک کریں گے تاکہ ریاستوں/ مرکز کے زیر انتظام علاقوں کو معذور افراد کے فائدے کے لیے ان کی سرگرمیوں کی حد سے آگاہ کیا جا سکے۔
محکمہ کی طرف سے منعقد کیا جانے والا یہ دوسرا حساسیت ورکشاپ ہے۔ پہلا ورکشاپ مارچ 2022 میں کیواڈیہ، گجرات میں منعقد کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 79
سٹرک ٹرانسپورٹ اور شاہراہوں کی وزارت
قومی شاہراہوں کی اتھارٹی کا مقامی مہارت بڑھانے کے لئے 200 پریمیئر اداروں کے ساتھ اشتراک
عالمی نوعیت کی قومی شاہراہ نیٹ ورک فراہم کرنے اور تکنیکی اداروں اور صنعت کے درمیان ایک پل قائم کرنے کے اپنے وژن کے ساتھ قومی شاہراہوں کی اتھارٹی  کو مقامی مہارت کا فائدہ اٹھانےکے لئے پریمیئر اداروں کے ساتھ مل کر کام کرنےکی اپنی پہل کے لئے کئی نامور اداروں سے انتہائی مثبت اور اچھا رسپانس  حاصل ہوا ہے۔ این ایچ اے آئی کے مطابق کم وبیش 18 آئی آئی ٹیز نیز آئی آئی ٹی رڑکی، آئی آئی ٹی بمبئی، آئی آئی ٹی وارانسی، آئی آئی ٹی گواہاٹی، آئی آئی ٹی کانپور، آئی آئی ٹی کھڑگ پور، 26 این آئی ٹی اور 10 دیگر نامور انجینئرنگ کالجز نے قومی شاہراہوں کی اتھارٹی کے ساتھ اشتراک کرنے سے اتفاق کیا ہے۔ ان میں سے تقریباً 200 انسٹی ٹیوٹس نے پہلے ہی مفاہمت نامے پر دستخط کردیے ہیں۔
این ایچ اے آئی نے کہاہے کہ اس نے انسٹی ٹیوشن سوشل رسپاسیبلٹی کے تحت رضاکارانہ بنیاد پر قومی شاہراہوں کی نزدیکی  کو اپنے کے لئے نامور تکنیکی اداروں اور انجینئرنگ کالجوں کے ساتھ تعاون کرنے کے لئے ایک منفرد پہل شروع کی ہے۔ توقع ہے کہ 300 سے زیادہ انسٹی ٹیوٹس این ایچ حصے اپنے کے لے اشتراک کریں گے۔
اپنائے گئے حصے ، فیکلٹی اور محققین کے لئے مطالعے کے شعبے کے طور پر استعمال کیے جاسکتے ہیں اور صنعت میں جدید رجحانات کے ساتھ انسٹی ٹیوٹ کے طلبا کو روشناس کراسکتے ہیں اور موجودہ کارکردگی کے پیرامیٹرس  اور اختراعات تجویز کرسکتے ہیں۔
اس پہل کے تحت پارٹنر انسٹی ٹیوٹس سڑک کے تحفظ، رکھ رکھاؤ، رایڈنگ کمفورٹ، چوک پوائنٹس کو ختم کرنے، بلیک اسپاٹس کو ہٹانے میں بہتر امکانات تلاش کریں گے اور اپنائے گئے اسٹریچز پر نئی ٹکنالوجیوں کا استعمال کریں گے اور این ایچ اے آئی کو مناسب تجاویز دیں گے۔
این ایچ اے آئی نے کہا ہے کہ انسٹی ٹیوٹس نئے پروجیکٹوں کی پروجیکٹ تیاری اور ڈیزائن کی تیاری کے دوران کنسلٹیشن، این ایچ اے آئی کے ساتھ تعاون کرنے کے لئے حوصلہ بھی دیں گے اور کارکردگی کے موجودہ پیمانے تجویز کریں گے۔
این ایچ اے آئی وظیفے کے ساتھ 20 انڈر گریجویٹس اور 20 پوسٹ گریجویٹس طلبا کو انٹرشپ کی پیشکش بھی کرے گا۔ یہ پہل این ایچ اے آئی اور انسٹی ٹیوٹ دونوں کے لئے مثبت نتیجے میں تبدیل کرے گی اور طلبا برادری میں بنیادی ڈھانچے کی تعمیر میں تعاون کے جذبے کا احساس بھی پیدا کرے گی۔
این ایچ اے آئی کم لاگت والے بڑی تعداد میں بڑے شاہراہ پروجیکٹوں کو بنا کر ملک کی ضرورتوں کو پورا کرنے کے لئے عالمی درجے کے این ایچ نیٹ ورک فراہم کرے گا۔
................
م ن، ح ا، ع ر
20-11-2020
U-7414
(Visitor Counter : 98
زراعت اور کاشتکاروں کی فلاح و بہبود کی وزارت
قومی بانس مشن  نے نئی دہلی میں بانس کے شعبے کی ترقی اور بانس کی نمائش کی قومی ورکشاپ کا انعقاد کیا
بانس سے متعلق معلومات کے لیے خصوصی ویب سائٹ کا آغاز
قومی بانس مشن  نے 10 مارچ 2023 کو نئی دہلی میں ‘‘بانس شعبے کی ترقی کی قومی ورکشاپ’’ کا انعقاد کیا۔ ورکشاپ کا افتتاح وزارت زراعت اور کسانوں کی بہبود کے ایڈیشنل سکریٹری ڈاکٹر ابھی لکش لکھی نے کیا۔ انہوں نے قومی بانس مشن کو ویلیو چین کو مضبوط بنانے، پروڈیوسروں کو ترغیبات کے ذریعے فعال کرنے اور سرکاری اسکیموں کے آخری میل کی تاثیر کے لیے وزارت کی کوششوں پر بات کی اور تقریب کے انعقاد میں انویسٹ انڈیا کا شکریہ ادا کیا۔
افتتاحی سیشن کی صدارت میانمار کے سفیر جناب مو کیوا آنگ ، سربیا کے سفیر، جناب سنیسا پیوک، نیپال کی وزیراقتصادیات محترمہ نیتا پوکھرل آریال، اور زراعت اور کسانوں کی بہبودکے محکمے کے باغبانی کے کمشنر ڈاکٹر پربھات کمار نے انجام دیا۔ افتتاحی اجلاس میں بانس ٹیکنیکل سپورٹ گروپ ساؤتھ زون، کیرالہ فاریسٹ ریسرچ انسٹی ٹیوٹ کی طرف سے بانس سے متعلق معلومات کی ویب سائٹ https://www.bambooinfo.in/default.asp کے اجراء کا مشاہدہ کیا گیا - یہ بانس کی معلومات کے لیے ایک خصوصی ویب سائٹ ہے جس میں بانس کی اقسام، کاشت کاری، بی ٹی ایس جی –کے ایف آرآئی کی سرگرمیاں اور کاریگروں، محققین، کسانوں، باغات اور بی ٹی ایس جی –کے ایف آرآئی کے ذریعہ برقراررکھے ہوئے نرسریوں کا ڈیٹا بیس شامل ہے۔ اس کے بعد فاؤنڈیشن برائے ایم ایس ایم ای کلسٹرز کی طرف سے تصنیف کردہ‘‘مختلف ماحول دوست بانس پروڈکٹس اور کاروبارکے مواقع’’ کے نام سے ایک کتاب کا اجراء کیاگیااور این بی ایم کی ایک مختصر فلم جس میں ہندوستانی بانس کے شعبے کے دائرہ کار کو دکھایا گیا،کی نمائش کی گئی۔ جناب نوین کمار پاٹلے، ایڈیشنل کمشنر  نے‘‘بھارت کے وژن برائے بانس’’ کے سیشن کے لیے کلمات تشکر پیش کیا، جس میں انویسٹ انڈیا، پی ایچ ڈی چیمبر آف کامرس اینڈ انڈسٹری، میڈیا ہاؤسز اور ورکشاپ کے مندوبین کا خصوصی شکریہ ادا کیا۔
ورکشاپ کا سیاق و سباق باغبانی کمشنر ڈاکٹر پربھات کمار نے ترتیب دیا۔ انہوں نے اس بات پر روشنی ڈالی کہ پائیدار اور ماحول دوست مصنوعات کے استعمال کے بارے میں بڑھتی ہوئی بیداری، بنیادی ڈھانچے کی ترقی میں بڑھتی ہوئی سرمایہ کاری اور پائیدار تعمیراتی مواد کا استعمال بانس کی ترقی کے بڑے محرک ہیں۔ بحث کی مزید وضاحت کے لیے، 5 تکنیکی سیشن منعقد کیے گئے جن میں بانس کی صنعت کے ماہرین کی جانب سے پریزنٹیشنز کے ساتھ ساتھ مندوبین کے ساتھ بات چیت کی ہدایات بھی شامل تھیں۔
مہاراشٹرکے وزیر زراعت، جناب عبدالستار نے اس موقع پر موجودتھے اور اس شعبے کے دائرہ کار اور صلاحیت کے بارے میں اپنی بصیرت کا اشتراک کیا۔ انہوں نے نمائش کا بھی دورہ کیا اور کاریگروں اور تاجروں سے بات چیت کی۔
ورکشاپ کا اختتام بانس کے ترقی پسند کسان، جناب پاشا پٹیل کے تبصروں سے ہوااوروزارت زراعت اور کسانوں کی بہبود کے باغبانی کے کمشنر ڈاکٹرپربھات کمار نے خلاصہ پیش کیا۔
وزارت دفاع
نیشنل ڈیفنس کالج اپنا ڈائمنڈ جوبلی منا رہا ہے
’ہندوستان کی قومی سلامتی۔ ایک دہائی آگے‘پر دو روزہ ویبینار کا انعقاد کرے گا
این ڈی سی دوست ممالک کے لئے مزید نشستیں مختص کرے گا
نیشنل ڈیفنس کالج  اپنی ڈائمنڈ جوبلی تقریبات کے حصے کے طور پر 05-06 نومبر 20 کو "ہندوستان کی قومی سلامتی۔ ایک دہائی آگے" کے عنوان سے دو روزہ ویبینار کا اہتمام کرے گا۔ اس کا اعلان سکریٹری دفاع ڈاکٹر اجے کمار اور این ڈی سی کے کمانڈنٹ ، ایئر مارشل ڈی چودھری ، اے وی ایس ایم ، وی ایم ، وی ایس ایم نے آج نئی دہلی میں ایک پریس کانفرنس میں کیا۔
ڈاکٹر اجے کمار نے کہا کہ این ڈی سی دنیا کے ان سرکردہ اداروں میں سے ایک ہے جو ہندوستان اور دیگر ملکوں کی مسلح افواج اور سول سروسز کے منتخب سینئر افسران کی دانشورانہ ترقی اور اسٹریٹجک تربیت کے لئے وقف ہے۔ پہلا این ڈی سی کورس 1960 میں 21 شرکاء کے ساتھ منعقد ہوا تھا۔ ڈائمنڈ جوبلی سال میں این ڈی سی کے 100 شرکاء ہیں، 75 ہندستان کے ہیں اور 25 دوست ممالک کے ہیں۔ انہوں نے کہا کہ یہ مسلح افواج اور سول سروسز دونوں میں اعلی نظم و نسق کے لئے سب سے باوقار پروگرام ہے۔ این ڈی سی پروگرام میں بہت ہی شاندار سابق طلباء رہے ہیں جن میں موجودہ سی ڈی ایس ، دو گورنرز ، قومی سلامتی کے موجودہ مشیر ، دو الیکشن کمشنر ، 30 انڈین سروس چیف ، 20 سے زیادہ سفیر ، 4 دفاعی سیکریٹریز اور 5 خارجہ سکریٹری شامل ہیں۔
متعدد غیر ملکی طلباء نے بھی اپنے اپنے ممالک میں نمایاں پوزیشن حاصل کی ہے جس میں ان کی مسلح افواج کے 74 سروس چیف شامل ہیں۔ درج ذیل بہت ہی مشہور سابق طلباء اسٹیٹ سربراہ تھے۔
- عالی جناب جگمے کھیسار نامیجیل وانگچک ، بھوٹان کا بادشاہ
- لیفٹیننٹ جنرل حسین محمد ارشاد ، سابق صدر ، بنگلہ دیش
- لیفٹیننٹ جنرل فریڈرک ولیم کوسی اکوفو ، سابق ہیڈ آف اسٹیٹ ، گھانا
این ڈی سی کے ایک دیگر سابق طالب علم عزت مآب سر پیٹر کوسگرو اے کے، آسٹریلیا کی دولت مشترکہ کے سابق گورنر جنرل ہیں۔
دو روزہ ویبینار کا مرکزی خیال "ہندوستان کی قومی سلامتی - ایک دہائی آگے" ہے۔ اس کا آغاز کل رکشا منتری جناب راج ناتھ سنگھ کے کلیدی خطاب سے ہوگا۔ کچھ اہم مقررین یہ ہیں:
- جناب پیٹر ورگیز ، چانسلر کوئینز لینڈ یونیورسٹی
- جناب سی راجاموہن ، ڈائریکٹر ، ساوتھ ایشین یونیورسٹی
- چیف آف ڈیفنس اسٹاف
- خارجہ سکریٹری
- مسلح افواج کے سربراہان
- جناب رودر چودھری ، ڈائریکٹر ، کارنیگی انڈیا
- ڈاکٹر شمیکا روی ، بروکنگز انڈیا
سکریٹری دفاع ڈاکٹر اجے کمار نے کہا کہ این ڈی سی اپنی نوعیت کی دنیا کے سب سے زیادہ مطلوب پروگراموں میں شامل ہے۔ دوسرے ممالک سے مزید نشستوں کے مستقل مطالبہ کو پورا کرنے کے لئے وزارت دفاع نے این ڈی سی کی صلاحیت کو 2021 میں 100 سے 110 اور 2022 میں بڑھا کر 120 کرنے کا فیصلہ کیا ہے۔ انہوں نے کہا کہ "ہم ان دوست بیرونی ممالک کو زیادہ نشستیں دے سکیں گے جہاں مانگ بہت زیادہ ہے۔ اس سلسلے میں ضروری انفراسٹرکچر بنایا جارہا ہے۔ ہم نیپال ، میانمار ، بنگلہ دیش کے علاوہ ازبکستان ، تاجکستان فلپائنز ، انڈونیشیا اور مالدیپ کو اضافی نشستیں دینے جا رہے ہیں''۔
ڈائمنڈ جوبلی سال منانے کے لئے صدر جمہوریہ ہند نے این ڈی سی میں قومی سلامتی اوراسٹریٹجی پر پریسیڈنٹس چیئر آف ایکسی لینس کے قیام پر رضامندی دی ہے۔ یہ این ڈی سی 2021 سے چالو ہو گا۔ "این ڈی سی – ابوڈ آف اسٹریٹجک ایکسیلنس " نامی این ڈی سی پر ایک ای۔ کتاب کا اجرا محترم رکشا منتری کے ذریعہ کیا جائے گا۔
وزیراعظم کا دفتر
وزیر اعظم نے سابق وزیر اعظم جناب مُرار جی بھائی دیسائی کو خراج عقیدت پیش کیا
نئی دہلی،28فروری؍2022
وزیر اعظم جناب نریندر مودی نے سابق وزیر اعظم جناب مُرار جی بھائی دیسائی کو خراج عقیدت پیش کیا ہے۔
ایک ٹویٹ میں وزیر اعظم نے کہا؛
’’میں اپنے سابق وزیراعظم جناب مُرار جی بھائی دیسائی کو خراج عقیدت پیش کرتا ہوں۔قوم کی تعمیر میں ان کے گرانقدر تعاون کے لئے وہ بڑے پیمانے پر قابل احترام ہیں۔انہوں نے ہندوستان کو مزید خوشحال بنانے کے لیے بھرپور کوششیں کیں۔ انہوں نے عوامی زندگی میں ہمیشہ دیانت داری پر زور دیا۔‘‘
وزیراعظم کا دفتر
فرانس، متحدہ عرب امارات اور بحرین کے وزیراعظم کے دورے سے پہلے اُن کا بیان
نئی دہلی،22 اگست۔
میں 22 سے 26 اگست 2019 کے دوران فرانس ، متحدہ عرب امارات اور بحرین کا دورہ کروں گا۔
میرے فرانس کے دورے سے مضبوط اہم شراکت داری کی عکاسی ہوتی ہے جو ہمارے دونوں ملکوں کی گہری اقدار اور شراکت ہے۔ 22،23 اگست 2019 کو میں فرانس میں دوطرفہ میٹنگیں کروں گا جن میں صدر میخوں کے ساتھ ایک سربراہ بات چیت اور وزیراعظم فلپ کے ساتھ ایک ملاقات بھی شامل ہے۔ میں بھارتی برادری کے ساتھ بھی تبادلہ خیال کروں گا اور 1950 اور1960 کی دہائیوں میں فرانس میں ایئرانڈیا کے ہوائی جہازوں کے دو حادثوں شکار بھارتی افراد کی ایک یادگار کو وقف کروں گا۔
بعد میں 25-26 اگست کو میں ، ماحولیات ، آب وہوا ، سمندر اور ڈیجیٹل کایاپلٹ کے اجلاسوں میں صدر میخوں کی دعوت پر بیارتز شراکت دار کے طور پر جی۔7 سربراہ میٹنگوں میں شرکت کروں گا۔
بھارت اور فرانس کے درمیان عمدہ دو طرفہ تعلقات ہیں جن کی ہمارے دونوں ملکوں کے امن اور خوشحالی میں مزید اضافے کی غرض سے تعاون کیلئے ایک مشترکہ خاکے کے طور پر تجدید کی جارہی ہے۔ ہماری مضبوط دفاعی اور اقتصادی شراکت داری دہشت گردی اور آب وہوا میں تبدیلی جیسی بڑی عالمی تشویش پر ایک مشترک نظریے سے مکمل ہوتی ہے۔ مجھے یقین ہے کہ اس دورے سے فرانس کے ساتھ ہماری دیرینہ اور اقدار پر مبنی دوستی کو مزید فروغ حاصل ہوگا جس سے باہمی خوشحالی ، امن اور ترقی ہوگی۔
23-24 اگست کو متحدہ عرب امارات کے دورے کے دوران میں ابوظبی کے ولی عہد شہزادہ عزت مآب شیخ محمد بن زائد النہیان کے ساتھ دوطرفہ تعلقات اور باہمی مفاد کے علاقائی اور بین الاقوامی معاملات کا پورا احاطہ کرنے کے سلسلے میں پُرامید ہوں۔
میں مہاتما گاندھی کے 150ویں یوم پیدائش کے موقع پر عزت مآب ولی عہد شہزادے کے ساتھ مشترکہ طور پر ایک یادگاری ڈاک ٹکٹ بھی جاری کروں گا۔ اس دورے کے دوران متحدہ عرب امارات کی حکومت کی طرف سے سب سے بڑا سول ایوارڈ ‘آرڈر آف زائد’سے نوازا جانا بھی میرے لیے اعزاز کی بات ہے۔ میں بیرون ملک بغیر نقدی والے لین دین کے نیٹ ورک کو وسعت دینے کے لئے روپے کارڈ کا بھی باقاعدہ آغاز کرو ں گا۔
بھارت اور متحدہ عرب امارات کے درمیان اعلیٰ سطح کے اکثر ہونے والے مذاکرات سے ہمارے محرک تعلقات کی توثیق ہوتی ہے۔ متحدہ عرب امارات ہمارا تیسرا سب سےبڑا تجارتی شراکت دار اور بھارت کے لئے خام تیل بھیجنے والا چوتھا سب سےبڑا برآمد کار ہے۔ ان تعلقات میں اضافہ ہماری غیرملکی پالیسیوں کی حصولیابیوں میں سے ایک ہے۔ اس دورے سے متحدہ عرب امارات کے ساتھ ہمارے ہمہ جہت دوطرفہ تعلقات مزید مستحکم ہوں گے۔
میں 24-25 اگست 2019 سے سلطنت بحرین کا بھی دورہ کروں گا۔ بھارت کے کسی وزیراعظم کا ، سلطنت کا اب تک کا یہ پہلا دورہ ہوگا۔ میں امید کرتا ہوں کہ وزیراعظم عزت مآب شہزادہ شیخ خلیفہ بن سلمان الخلیفہ کے ساتھ دوطرفہ تعلقات کو مزید بڑھاوا دینے اور باہمی مفاد کے علاقائی اور بین الاقوامی معاملات پر بھی بات چیت ہوگی۔ میں بحرین کے شاہ شیخ حماد بن عیسیٰ الخلیفہ اور دیگر رہنماؤں سے بھی ملاقات کروں گا۔
مجھے بھارتی برادری کے ساتھ بھی بات چیت کرنے کا موقع ملے گا۔ یہ بھی میری خوش قسمتی ہوگی کہ جنم اشٹمی کے مبارک موقع کے مدنظر مجھے شری ناتھ جی مندر کی تجدید نو کے باقاعدہ آغاز میں شامل ہونے کا موقع ملے گا جو خلیج خطے میں قدیم ترین مندر ہے۔ مجھے یقین ہے کہ اس دورے سے سبھی شعبوں میں ہمارے تعلقات میں مزید گہرائی پیدا ہوگی۔
U. No. 3818
(
ماحولیات، جنگلات اور موسمیاتی تبدیلی کی وزارت
حملہ آور اجنبی انواع سے حیاتیاتی تنوع کو ہونے والے نقصانات کو روکنا
ماحولیات، جنگلات اور ماحولیاتی تبدیلی کے وزیر مملکت، جناب اشونی کمار چوبے نے آج راجیہ سبھا میں درج ذیل معلومات فراہم کیں۔
حکومت ہند کے پاس حملہ آور اجنبی انواع کا ایک ڈیٹا بیس موجود ہے، جسے وہ اپ ڈیٹ کرتی رہتی ہے۔ زولوجیکل سروے آف انڈیا  کی طرف سے موصول ہونے والی اطلاعات کے مطابق، ہندوستان سے حیوانیاتی برادریوں کی کل 154 انواع کو بیرونی/حملہ آور کے طور پر ریکارڈ کیا گیا ہے، جن میں 56 انواع زمین اور میٹھے پانی کے حیاتیاتی نظام سے تعلق رکھتی ہیں، جب کہ 98 انواع کا تعلق سمندر کے حیاتیاتی نظام سے ہے۔
حملہ آور انواع کی افزائش اور پھیلاؤ کو روکنے کے حکومت کے عملی منصوبہ میں ہوائی اڈوں اور بندرگاہوں پر کوارنٹائن کی سہولیات کو مضبوط کرنا، گٹی کے پانی کو ضائع کرنے کے لیے آئی ایم او  کے ضابطوں کی سختی سے تعمیل؛ بیرونی انواع کے اثرات کا جائزہ لینا شامل ہیں۔ اس کے علاوہ، اس میں تجارتی منصوبے کے لیے بیرونی انواع کے تعارف کا ضابطہ؛ بیرونی انواع کے ماحولیاتی تناؤ کے دوران شرح ترقی، افزائشی کامیابی، پھیلاؤ کی صلاحیت اور قوت برداشت کا جائزہ اور متعارف شدہ/بیرونی/حملہ آور انواع کی حالت کے سروے بھی شامل ہیں۔ حملہ آور اجنبی جانداروں کی کاشت کے لیے کوئی لائسنس جاری نہیں کیا جاتا ہے اور اس وزارت میں ایسی کوئی معلومات جمع نہیں کی جاتی ہیں۔
وزیراعظم کا دفتر
ہماچل پردیش دیوس کے موقع پر وزیر اعظم کے خطاب کا متن
نمسکار!
ہماچل پردیش دیوس کے موقع پر دیوبھومی کے تمام باشندگان کو تہہ دل سے مبارکباد۔
یہ بہت ہی اچھا اتفاق ہے کہ ملک کی آزادی کے 75ویں برس میں، ہماچل پردیش بھی اپنا 75واں یوم تاسیس منا رہا ہے۔ آزادی کے امرت مہوتسو میں، ہماچل پردیش میں ترقی کا امرت ریاست کے ہر باشندے تک مسلسل پہنچتا رہے، اس کے لیے ہم سبھی کی کوششیں جاری ہیں۔
ہماچل کے لیے اٹل جی نے کبھی لکھا تھا۔
برف ڈھکی پروت مالائیں،
ندیاں، جھرنے، جنگل،
کنرِیوں کا دیش،
دیوتا ڈولیں پل پل!
خوش قسمتی سے مجھے بھی فطرت کے بیش قیمتی تحائف، انسانی صلاحیت کی انتہا اور پتھر کو چیر کر اپنی قسمت بنانے والے ہماچل کے باشندگان کے درمیان رہنے کا، ان سے ملاقات کا موقع کئی بار حاصل ہوا ہے۔
ساتھیو،
1948 میں جب ہماچل پردیش کا قیام عمل میں آیا تھا، تب پہاڑ جیسی چنوتیاں درپیش تھیں۔
چھوٹی پہاڑی ریاست ہونے کی وجہ سے، مشکل حالات اور چنوتی بھرے جغرافیہ کے سبب امکانات کے مقابلے تشویشات زیادہ تھیں۔ لیکن ہماچل کے محنتی، ایماندار اور جفاکش لوگوں نے اس چنوتی کو مواقع میں تبدیل کر دیا۔ باغبانی، پاور سرپلس ریاست، شرح خواندگی، گاؤں گاؤں تک سڑک سہولت، گھر گھر پانی اور بجلی کی سہولت، جیسے کام اس پہاڑی ریاست کی ترقی کو ظاہر کرتے ہیں۔
گذشتہ 7۔8 برسوں سے مرکزی حکومت کی مسلسل کوشش رہی ہے کہ ہماچل کی اہلیت کو، وہاں کی سہولتوں کو مزید بہتر بنایا جائے۔ہمارے نوجوان ساتھی ہماچل کے مقبول عام وزیر اعلیٰ جے رام جی کے ساتھ مل کر دیہی سڑکوں، شاہراہوں کو چوڑا کرنے، ریلوے نیٹ ورک کی توسیع کا جو ذمہ دوہرے انجن والی حکومت نے لیا ہے، اس کے نتائج اب نظر آنے لگے ہیں۔ جیسے جیسے کنکٹیویٹی بہتر ہو رہی ہے، ویسے ویسے ہماچل کی سیاحت نئے نئے علاقوں میں داخل ہو رہی ہے۔ ہر نیا علاقہ سیاحوں کے لیے فطرت، ثقافت اور ایڈوینچر کے نئے تجربات لے کر آرہا ہے، اور مقامی باشندوں کے لیے روزگار، خودروزگار کے لامحدود مواقع کے دروازے کھول رہا ہے۔ صحتی سہولتوں کو جس طرح بہتر بنایا جا رہا ہے، اس کا نتیجہ کورونا کی تیز رفتار ٹیکہ کاری کی شکل میں ہمیں نظر آیا ہے۔
ساتھیو،
ہماچل میں جتنے امکانات ہیں، ان کو مکمل طور پر سامنے لانے کے لیے اب ہمیں تیزی سے کام کرنا ہے۔ آنے والے 25 برسوں میں ہماچل کے قیام اور ملک کی آزادی کے 100 برس مکمل ہونے والے ہیں۔ یہ ہمارے لیے نئے عزائم کا امرت کال ہے۔ اس مدت میں ہمیں ہماچل کو سیاحت، اعلیٰ تعلیم، تحقیق، آئی ٹی، بایوٹکنالوجی، خوراک ڈبہ بندی اور قدرتی طریقہ کاشت جیسے شعبوں میں مزید تیز رفتاری سے آگے لے جانا ہے۔ اس سال کے بجٹ میں اعلان کردہ وائبرینٹ ولیج اسکیم اور پروت مالا یوجنا سے بھی ہماچل پردیش کو بہت فائدہ حاصل ہوگا۔ یہ اسکیمیں ہماچل پردیش میں دور دراز کے علاقوں میں کنکٹیویٹی میں اضافہ کریں گی، سیاحت کو فروغ دیں گی اور روزگار کے نئے مواقع بھی پیدا کریں گی۔ ہمیں ہماچل کی ہریالی میں اضافہ کرنا ہے، جنگلوں کو مزید وسعت دینا ہے۔ بیت الخلاؤں کو لے کر ہوا بہترین کام اب صفائی ستھرائی کے دیگر پیمانوں کو بھی ترغیب فراہم کرے، اس کے لیے عوامی شراکت داری میں مزید اضافہ کرنا ہوگا۔
ساتھیو،
مرکز کی فلاحی اسکیموں کو جے رام جی کی سرکار اور ان کی پوری ٹیم نے کافی توسیع دی ہے۔ خصوصاً سماجی تحفظ کے معاملے میں ہماچل میں قابل تعریف کام ہو رہا ہے۔ ایماندار قیادت، پرامن ماحول، دیوی دیوتاؤں کا آشیرواد اور ازحد محنتی ہماچل کے لوگ، یہ سب غیر معمولی چیزیں ہیں۔ ہماچل کے پاس تیزرفتار ترقی کے لیے درکار ہر چیز موجود ہے۔ خوشحال اور مضبوط بھارت کی تعمیر کے لیے ہماچل اپنے تعاون میں مسلسل اضافہ کرتا رہے، یہی میری خواہش ہے!
بہت بہت شکریہ!
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 188.89کروڑسے تجاوزکرگئی
12سے14سال کے نو عمر افراد کو 2.86 کروڑ سے زیادہ ٹیکے لگائے گئے ہیں
بھارت میں سردست 18,684 مریض زیر علاج ہیں
گذشتہ 24 گھنٹوں میں 3,688 نئے معاملات درج کئے گئے
سردست شفایابی کی شرح 98.74 فیصد ہے
متاثرہ پائے جانے والے مریضوں کی ہفتہ واری شرح 0.66 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 188.89کروڑ  سے تجاوز کر گئی ہے۔ ملک بھر میں 2,30,29,745 سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 2.86 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10405116
|
|
دوسری خوراک
|
|
10016505
|
|
احتیاطی خورک
|
|
4794775
|
|
صف اوّل کے کارکنان
|
|
پہلی خوراک
|
|
18415710
|
|
دوسری خوراک
|
|
17539302
|
|
احتیاطی خورک
|
|
7591757
|
|
12 سے 14 سال کی عمر کےنوعمر بچے
|
|
پہلی خوراک
|
|
28698710
|
|
دوسری خوراک
|
|
6599218
|
|
15 سے 18 سال کی عمر کے نوجوان
|
|
پہلی خوراک
|
|
58425991
|
|
دوسری خوراک
|
|
42240428
|
|
18 سے 44 سال کی عمر کے افراد
|
|
پہلی خوراک
|
|
555713572
|
|
دوسری خوراک
|
|
478122094
|
|
احتیاطی خوراک
|
|
148084
|
|
45 سے 59 سال کی عمر کے افراد
|
|
پہلی خوراک
|
|
202918252
|
|
دوسری خوراک
|
|
187948708
|
|
احتیاطی خوراک
|
|
519876
|
|
60 سال سے زیادہ عمر کے افراد
|
|
پہلی خوراک
|
|
126863987
|
|
دوسری خوراک
|
|
117097204
|
|
احتیاطی خوراک
|
|
14931646
|
|
احتیاطی خوراک
|
|
27986138
|
|
میزان
|
|
1888990935
سردست ملک بھر میں زیر علاج مریضوں کی تعداد 18,684ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.04 فیصد ہیں ۔
نتیجے کے طور پر شفایابی کی شرح 98.74 فیصد ہوگئی ہے۔ پچھلے 24 گھنٹے میں 2,755 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,25,33,377 ہوگئی ہے۔
گزشتہ 24 گھنٹے کے دورا ن 3,688 نئے معاملے درج ہوئے ہیں۔
گذشتہ 24 گھنٹے میں مجموعی طور پر 4,96,640 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 83.74 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 0.66 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.74 فیصد ہے۔
وزارت دفاع
بحریہ کے کمانڈروں کی کانفرنس اختتام پذیر
نئی دہلی، 25 اپریل / اس سال کی بحریہ کے کمانڈروں کی سال میں دو مرتبہ ہونے والی کانفرنس کا پہلا ایڈیشن ، جو 23 اپریل ، 2019 ء کو شروع ہوا تھا ، 3 دن کے سود مند بحث و مباحثے کے بعد 25 اپریل ، 2019 ء کو اختتام پذیر ہو گیا ۔
رکشا منتری نے 23 اپریل ، 2019 ء کو بحریہ کے کمانڈروں سے خطاب کیا اور انتہائی آپریشنل جذبے کو برقرار رکھنے کے لئے ہندوستانی بحریہ کی ستائش کی ۔ انہوں نے اس بات کے لئے بھی ہندوستانی بحریہ کی صلاحیت کی تعریف کی کہ اُس نے نہ صرف سمندر میں ہندوستان کے مفاد کو تحفظ فراہم کیا ہے بلکہ حالیہ تعطل کے دوران دشمن کو سمندر میں داخل ہونے سے بھی روکا ۔ رکشا منتری نے خود کفالت اور ملک میں ہی ساز و سامان تیار کرنے کے شعبے میں کی جانےو الی کوششوں کے لئے ہندوستانی بحریہ کی تعریف کی ۔ انہوں نے اس بات کے لئے بھی ستائش کی کہ بحریہ نے حکومت کی ‘ میک اِن انڈیا ’ پہل میں تعاون دیا ۔ انہوں نے حکومت کے ‘ ڈجیٹل انڈیا پروگرام ’ کے طرز پر ‘ ڈجیٹل نیوی ویژن ’ کے حصول کے لئے کئے گئے بہت سے اقدامات پر بھی مسرت کا اظہار کیا ۔
بات چیت کے دوران رکشا منتری نے جنگی تیاریوں ، جدید کاری کی رفتار اور بنیادی ڈھانچے سے متعلق معاملوں اور مختلف امور میں حاصل ہونے والی پیش رفت کا جائزہ لیا ۔ خطے میں دیگر ملکوں کی بحریہ کو تعاون دینے کی ہندوستانی بحریہ کی غیر ملکی تعاون کی کوششوں کی ستائش کرتے ہوئے انہوں نے بحریہ کے کمانڈروں سے اپیل کی کہ وہ دستیاب وسائل کا بہترین استعمال کریں تاکہ ایک مضبوط بحریہ کھڑی کی جا سکے ، جو کہ سمندری علاقے میں ابھرنے والے کسی بھی چیلنج سے نمٹنے کے لئے تیار اور چوکس رہے ۔
کانفرنس کی صدارت کرتے ہوئے بحریہ کے سربراہ ایڈمیرل سنیل لانبا نے آپریشنل تیاریوں ، صلاحیت بڑھانے ، رکھ رکھاؤ ، آپریشنل لاجسٹکس ، بنیادی ڈھانچے کی ترقی اور انسانی وسائل کے بندوبست سے متعلق مختلف اہم معاملوں پر کمانڈروں سے خطاب کیا ۔
کانفرنس کے دوران بحریہ کے طویل مدتی روڈ میپ کو حتمی شکل دینے کی سمت اہم مذاکرات ہوئے ، جن میں آپریشنل صلاحیت کو بہتر بنانے کے لئے بھارتی بحریہ کی کام کاج کی تنظیم نو اور بہترین نگرانی شامل ہے ۔ جدید ٹیکنا لوجیوں کو اپنانے کی بحریہ کی روایات کو برقرار رکھتے ہوئے بڑے ڈاٹا اینالیٹکس اور آرٹیفیشل انٹلی جنس کو شامل کرنے ، نیٹ ورکس / اطلاعات کی توسیع ، لاجسٹکس اور انتظامیہ اور بحریہ کے پائیدار آپریشنس کے لئے نگرانی کے آلات پر ٹھوس منصوبہ بندی کے لئے بھی تبادلۂ خیال کیا گیا ۔
ایچ اے ڈی آر کے لئے پہلے رد عمل کے طور پر ہندوستانی بحریہ کا نمایاں ہونا اور آئی او آر میں نیٹ سکیورٹی فراہم کرنے کے طور پر اُس کے رول پر بحریہ کے کمانڈروں کی کانفرنس میں جائزہ لیا گیا ۔ سمندری علاقے میں جامع چوکسی کو فروغ دینے کے لئے بہت سے دوست ملکوں کے ساتھ ہندوستانی بحریہ کی شراکت داری ، کوچی میں دسویں آئی او این ایس سالگرہ تقریبات جیسے کئے گئے ٹھوس اقدامات ، لاجسٹکس ، تربیت اور آپریشن سے متعلق بہت سے دفاعی تعاون سمجھوتوں کا بھی کانفرنس کے دوران جائزہ لیا گیا ۔
بحریہ کے کمانڈروں کی اگلی کانفرنس اس سال کے آخر میں اکتوبر یا نومبر میں منعقد ہو گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1965
(Visitor Counter : 61